CELEX: 32021D1852
Language: lt
Date: 1634515200000
Title: Tarybos sprendimas (ES) 2021/1852 2021 m. spalio 18 d. dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją, dėl ES ir Alžyro partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus

2021 10 22   
               
               
                  LT
               
               
                  Europos Sąjungos oficialusis leidinys
               
               
                  L 374/52
               
            
         TARYBOS SPRENDIMAS (ES) 2021/1852
         2021 m. spalio 18 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją, dėl ES ir Alžyro partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2002 m. balandžio 22 d. buvo pasirašytas ir 2005 m. rugsėjo 1 d. įsigaliojo Europos ir Viduržemio jūros regiono šalių susitarimas, įsteigiantis Europos bendrijos bei jos valstybių narių ir Alžyro Liaudies Demokratinės Respublikos asociaciją (1) (toliau – Susitarimas);
                  
               
                     (2)
                  
                  
                     ES ir Alžyro partnerystės prioritetai buvo priimti Asociacijos tarybos sprendimu Nr. 1/2017 (2);
                  
               
                     (3)
                  
                  
                     pasikeisdamos laiškais abi pusės susitarė, kad ES ir Alžyro partnerystės prioritetų galiojimas turėtų būti pratęstas;
                  
               
                     (4)
                  
                  
                     pagal Susitarimo 94 straipsnį Asociacijos taryba turi įgaliojimus priimti sprendimus, kad būtų pasiekti Susitarimo tikslai;
                  
               
                     (5)
                  
                  
                     Asociacijos taryba, taikydama rašytinę procedūrą, turi priimti sprendimą pratęsti partnerystės prioritetų galiojimą, kol ji priims naujus atnaujintus partnerystės prioritetus;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Asociacijos taryboje, kadangi Asociacijos tarybos sprendimas turės teisinę galią;
                  
               
                     (7)
                  
                  
                     todėl Sąjungos pozicija Asociacijos taryboje turėtų būti grindžiama Asociacijos tarybos sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją, dėl ES ir Alžyro partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus, grindžiama Asociacijos tarybos sprendimo projektu (3).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. spalio 18 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 265, 2005 10 10, p. 2.
         
            (2)  2017 m. kovo 13 d. ES ir Alžyro asociacijos tarybos sprendimas Nr. 1/2017 dėl ES ir Alžyro partnerystės prioritetų priėmimo (OL L 82, 2017 3 29, p. 9).
         
            (3)  Žr. dokumentą ST 12258/21 (http://register.consilium.europa.eu).